**POGODBA O NERAZKRIVANJU**

sklenjena med:

**Agencija za energijo**, Strossmayerjeva ulica 30, 2000 Maribor, matična številka: 1993666000, davčna številka: SI 45123136, ki jo zastopa direktorica mag. Duška Godina

(v nadaljevanju prenosnik)

in

**PONUDNIK**

(v nadaljevanju prevzemnik)

I.

Pogodbeni stranki uvodoma ugotavljata:

* da je prenosnik kot naročnik po Zakonu o javnem naročanju (Uradni list RS, št. 91/15, 14/18) objavil obvestilo o oddaji naročila male vrednosti **»Vzdrževanje programske opreme« z oznako 971-3/2021**;
* da mora zainteresirani gospodarski subjekt (ponudnik) skladno z razpisno dokumentacijo naročnika (prenosnika) pred oddajo ponudbe obvezno opraviti pregled izvorne kode pri naročniku (prenosniku);
* da je predmet te pogodbe dogovor o nerazkrivanju informacij oz. podatkov s strani prevzemnika tretjim nepooblaščenim osebam;
* da je namen pogodbenih strank preprečitev škode, ki bi prenosniku lahko nastala v primeru razkritja podatkov iz te pogodbe tretjim osebam.

II.

Za potrebe priprave in oddaje ponudbe za javno naročilo iz prve alineje prejšnjega točke bo prenosnik prevzemniku pri pregledu izvorne kode razkril določene informacije oz. podatke, ki so po svoji naravi občutljivi podatki prenosnika.

Za podatke, ki imajo naravo občutljivih podatkov, štejejo vsi podatki, ki bodo v okviru pregleda izvorne kode v kakršnikoli obliki (ustno, pisno, slikovno ipd.) razkriti prevzemniku s strani prenosnika. Med občutljive podatke štejejo tudi osebni podatki.

Ne glede na razkritje podatkov, ki so predmet te pogodbe, slednji ostanejo izključna last prenosnika.

III.

Za podatke v smislu te pogodbe se ne štejejo podatki, ki so javni. Zahteva za varstvo podatkov iz te pogodbe preneha z dnem, ko ti podatki postanejo javni.

IV.

Prevzemnik se zaveže podatke, ki mu bodo razkriti pri pregledu izvorne kode, uporabiti zgolj za pripravo in oddajo ponudbe za javno naročilo iz prve alineje točke I. te pogodbe, in jih v druge namene ne sme uporabiti.

Prevzemnik se zaveže podatke, ki mu bodo razkriti pri pregledu izvorne kode, trajno varovati kot dober gospodar.

Razkrite podatke, ki so predmet varstva, prevzemnik ne sme brez predhodnega pisnega soglasja prenosnika razkriti tretji osebi. Prevzemnik za izpolnjevanje obveznosti po tej pogodbi za vse svoje delavce (redno zaposlene, pogodbene ali katerekoli druge) odgovarja kot za samega sebe.

Razkritje podatkov tretji osebi pomeni vsaka seznanitev, prenos podatkov, njihova distribucija tretji osebi ter vsaka druga oblika prenosa podatkov, ki so predmet te pogodbe.

V primeru neupravičenega razkritja podatkov je prevzemnik dolžan plačati vso nastalo škodo, ki utegne prenosniku iz tega naslova nastati.

V.

Pogodbeni stranki se strinjata, da sklenitev te pogodbe ne obvezuje katerekoli stranke k nadaljnjim pogovorom, nadaljnjim pogajanjem oz. k sklepanju kakršnegakoli poslovnega dogovora. Pogodbeni stranki se strinjata, da sklenitev te pogodbe ne vzpostavlja nobenih drugih obveznosti, razen obveznosti, ki eksplicitno izhajajo iz te pogodbe.

VI.

Pogodbeni stranki sta soglasni, da bosta morebitne spore iz te pogodbe reševali sporazumno. Če sporazumna rešitev spora ne bi bila mogoča, pogodbeni stranki dogovorita krajevno pristojnost sodišča v Mariboru.

VII.

Ta pogodba je sestavljena v dveh enakih izvodih, od katerih vsaka pogodbena stranka prejme en izvod.

Kraj in datum: Maribor,

Prenosnik: Prevzemnik:

**Agencija za energijo**  **Naziv prevzemni**ka

mag. Duška Godina, Ime in priimek

direktorica zakoniti zastopnik/pooblaščenec